"Tolibon" jangarilari yangi yetakchiga ega bo‘lishdi. Bu haqda Reyter nashri o‘z manbalariga asoslangan holda xabar bergan. Xabarda aytilishicha, yangi yetakchining ismi Aktar Muhammad Mansur hisoblanadi. "Kvetta shahrida yig‘ilgan kengash mulla Mansurni "Tolibon"ning yangi rahbari sifatida tan oldi", deyiladi xabarda. Bir kun oldin, Afg‘onichton hukumati mulla Umarning 2 yil oldinoq o‘ldirilgani haqida ma’lum qilgan edi. Undan oldinroq esa Pokistondagi OAVlar mulla Umarning ichki nizo natijasida o‘ldirilgani haqida yozgandi. O‘z navbatida, AQSh mullaning o‘limi haqidagi xabarlarni ishonchli, deb tan oldi.